b"\n_START_ARTICLE_\nCamp de presoners de la Pelosa\n_START_SECTION_\nDescripci\xc3\xb3\n_START_PARAGRAPH_\nRestes d'un edifici militar que formava part d'un camp de persones condemnats a treballs for\xc3\xa7ats i empleats en la construcci\xc3\xb3 de la carretera costanera que anava de Roses a Cadaqu\xc3\xa9s. D'aquesta pres\xc3\xb3 nom\xc3\xa9s es conserven les parets perimetrals a l'altura de la part baixa de les finestres. Hi manca tota la meitat superior i la coberta. Les restes mantingudes mostren una construcci\xc3\xb3 on s'utilitzen trossos de pedra o ma\xc3\xb3 barrejats amb morter i ciment._NEWLINE_A pocs metres, en direcci\xc3\xb3 a ponent hi ha un altre edifici que tamb\xc3\xa9 formava part del camp de presoners. \xc3\x89s de dimensions m\xc3\xa9s redu\xc3\xafdes i tamb\xc3\xa9 est\xc3\xa0 en ru\xc3\xafnes._NEWLINE_Un altre element del camp de presoners \xc3\xa9s una garita situada sobre les roques a vora del mar, a uns 100 m en direcci\xc3\xb3 SW._NEWLINE_A tocar el cam\xc3\xad, a l'esplanada de davant del camp de presoners, hi ha un pou descomunal. \xc3\x89s circular, amb el brocal cobert amb un element d'obra. Aquest pou ha estat arranjat i refet modernament.\n_START_SECTION_\nHist\xc3\xb2ria\n_START_PARAGRAPH_\n1940-1945 Construcci\xc3\xb3 de la pista militar que comunicava Roses amb Cadaqu\xc3\xa9s per la costa. Aquesta obra va ser realitzada per el cos d'enginyers de l'ex\xc3\xa8rcit franquista. La m\xc3\xa0 d'obra eren presoners pol\xc3\xadtics condemnats a treballs for\xc3\xa7ats que eren confinats en els camps de presoners de la Pelosa i, probablement, de Joncols. Els militars haurien utilitzat els barracons del Lloar, com a magatzems i els barracons de la Regullosa com allotjament._NEWLINE_Tamb\xc3\xa9 es diu que el camp de presoners de la Pelosa, durant la guerra, va servir per confinar presoners nacionals."